# VAMMAISPALVELUJEN PALVELUSUUNNITELMAAN KIRJOITETAAN

## HENKILÖTIETOJA SINUSTA

* Nimi, osoite, puhelinnumero, sähköpostiosoite
* Huoltajan tai edunvalvojan nimi

## TIETOJA PALAVERISTA

* Missä ja milloin palaveri pidetään?
* Keitä palaverissa on paikalla?
* Onko tämä uusi palvelusuunnitelma,
* vai arvioidaanko edelliseen suunnitelmaan kirjoitettuja asioita?
* Onko kanssasi tehty muita suunnitelmia,
* esim. työasioihin liittyviä?

## KOMMUNIKOINTIMENETELMÄSI, ELI MITEN SAAT KERROTTUA SINULLE TÄRKEÄT ASIAT?

* Puhumalla, kirjoittamalla, piirtämällä
* Kuvien, viittomien tai esineiden avulla
* Kommunikaattorin avulla
* Viemällä toisen ihmisen kädestä pitäen tarkoittamasi asian luo

## MITÄ SINULLE KUULUU?

* Missä ja miten asut?
* Ketä kuuluu perheeseesi?
* Käytkö töissä? Jos käyt, missä ja miten usein?
* Miten arkesi sujuu?
* Miten vietät vapaa-aikaasi?
* Oletko tyytyväinen elämääsi?

## TERVEYTEEN JA VAMMAAN LIITTYVÄT ASIAT

* Millainen vamma tai sairaus sinulla on?

## TOIMINTAKYKY

### Fyysinen toimintakyky

* Miten liikut ja millainen tasapaino sinulla on?
* Miten hyvin kätesi toimivat?
* Miten vamma tai sairaus vaikuttaa arkeesi?

Saatko itse esim. puettua, riisuttua, peseydyttyä tai tehtyä kotityöt?

### Kognitiivinen toimintakyky

* Miten ymmärrät, opit ja muistat asioita?
* Osaatko lukea ja laskea?
* Onko uusien asioiden oppiminen sinulle helppoa vai hankalaa?
* Miten hahmotat esim. kellonaikoja, ajan kulumista ja rahan arvoa?

Eksytkö helposti?

* Onko keskittyminen sinulle helppoa vai hankalaa?

### Psyykkinen toimintakyky

* Millainen mielialasi on?

(esim. iloinen, surullinen, masentunut, toiveikas…)

* Jaksatko aloittaa arkiset askareet ja tehdä ne loppuun?
* Nautitko elämästäsi? Onko sinulla asioita, joista olet kiinnostunut?
* Onko sinulla suunnitelmia tulevaisuudelle?

### Sosiaalinen toimintakyky

* Viihdytkö mieluummin yksin vai toisten seurassa?
* Tuletko hyvin toimeen toisten kanssa vai joudutko helposti riitoihin?
* Onko sinulla ystäviä?
* Osallistutko harrastuksiin ja tapahtumiin, joissa tehdään asioita porukalla?

### Muu toimintakyky

* Missä muissa arjen asioissa olet hyvä tai tarvitset apua?
* Osaatko pyytää apua?

## VAHVUUDET JA VOIMAVARAT

* Missä asioissa olet hyvä?
* Mistä asioista nautit ja sinulle tulee hyvä mieli?
* Mitkä asiat auttavat sinua jaksamaan ja antavat voimia

## PALVELUT

### Mitä palveluja nyt saat?

* Palveluja ovat esim. asuminen, työ, kuljetuspalvelu, tukihenkilö jne.
* Mistä sinulle tulee rahaa? (esim. eläkkeet ja erilaiset tuet)

### Mitä mieltä olet nykyisistä palveluistasi, oletko tyytyväinen niihin?

* Pitäisikö jonkun asian olla eri tavalla?

### Mitä mieltä läheisesi ja työntekijät ovat palveluistasi?

### Mitä palveluja tarvitset sosiaalityöntekijän tai sosiaaliohjaajan mielestä, että elämäsi sujuisi mahdollisimman hyvin?

### Milloin palvelut alkavat ja miten kauan ne kestävät?

### Onko sinulle suunnitteilla jotain muita palveluja?

## TAVOITTEET, eli mitä toivot, mistä haaveilet, mitä haluaisit saavuttaa

### Jos sinulle on tehty aiemmin vammaispalvelusuunnitelma

* Mitkä asiat ovat nyt eri tavalla kuin silloin?
* Ovatko toiveesi ja tavoitteesi toteutuneet?
* Vieläkö haaveilet samoista asioista?

### Mitä uusia toiveita ja tavoitteita sinulla on elämässäsi?

## JOS SINULLA ON KEHITYSVAMMA, ASUT ASUMISYKSIKÖSSÄ VAKITUISESTI TAI LYHYTAIKAISESTI, TAI KÄYT PÄIVÄTOIMINNASSA

Palvelusuunnitelmaan kirjoitetaan myös

* mitä apua tarvitset, että voit toimia mahdollisimman itsenäisesti
* mitä apua tarvitset, että voit tehdä omaan elämääsi liittyviä päätöksiä
* mitkä asiat auttavat siihen, että pääset osallistumaan niin kuin muutkin
* millaista toimintaa, ohjausta ja apua tarvitset, että elämäsi sujuu hyvin ja rauhallisesti

Palvelusuunnitelmaan kirjoitetaan tarvittaessa rajoitustoimenpiteitä, eli

* mitä silloin tehdään, jos ohjaus ja rauhoittavat asiat eivät auta ja saatat aiheuttaa vaaraa itsellesi tai muille
* miten ulkoilusi järjestetään, jos sinun on vaarallista liikkua yksin ulkona

## OMATYÖNTEKIJÄ

Palvelusuunnitelmaan merkitään, kuka vammaispalveluissa on sinun omatyöntekijäsi.

## SUUNNITELMAN ARVIOINTI JA TARKISTAMINEN

### Suunnitelman arviointi

* Mitä mieltä sinä olet suunnitelmasta? Onko se hyvä, vai oletko jostain asiasta eri mieltä?
* Mitä mieltä muut palaveriin osallistujat ovat suunnitelmasta?

### Suunnitelman tarkistus – seuraava suunnitelma

* Yleensä sovitaan, että suunnitelma on voimassa sinne saakka, kunnes elämässäsi tapahtuu jotain muutoksia, esim. muutat tai vaihdat työpaikkaa.
* Voidaan myös sopia, että suunnitelma on voimassa johonkin tiettyyn kuukauteen tai vuoteen saakka.
* Jos sinulle on sovittu rajoitustoimenpiteitä, suunnitelma uusitaan puolen vuoden välein.
* Ota yhteys sosiaalityöntekijääsi tai sosiaaliohjaajaasi, kun tarvitset uuden suunnitelman.

### Allekirjoitus

* Kun suunnitelma on kirjoitettu valmiiksi, sinulle lähetetään niitä kaksi kappaletta.
* Lue suunnitelma tai pyydä, että se luetaan sinulle.
* Jos suunnitelma on sinusta hyvä, kirjoita siihen oma nimesi ja lähetä suunnitelma vammaispalvelutoimistoon.
* Jätä toinen kappale itsellesi ja laita se talteen.
* Jos suunnitelmassa on mielestäsi virheitä, ota yhteys palvelusuunnitelman tekijään.

### Jakelu

* Sinä voit päättää, kenelle suunnitelma annetaan.

Keskustelkaa yhdessä kenelle se on tarpeellista lähettää.

